# Dehel Gábor

(Szatmárnémeti, 1940. ápr. 29.– ): színész, rendező. 1962-ben végzett a marosvásárhelyi Szentgyörgyi István Színművészeti Intézetben. A kolozsvári Állami Magyar Színház szerződtette. Lírai szerepek hosszú sorával kezdte pályafutását. Balettlibrettót írt (Találkozások), elbeszélései, rádiójátékai jelentek meg, majd két regényt publikált. Márton Jánossal dramatizálta és rendezte Jókai Mór Az aranyemberét, A kőszívű ember fiait, majd Carlo Collodi Pinocchióját. A hetvenes években a Diák Művelődési Ház, majd a Stúdiószínpad műkedvelőinek tevékenységét irányította. A nyolcvanas években elvégezte Bukarestben a rend.-i szakot. 1991-től a kolozsvári Állami Magyar Opera rend.-je is. F.Sz. Ferdinánd (Schiller: Ármány és szerelem); Callimaco (Machiavelli: Mandragóra); Ádám (Molnár F.: Játék a kastélyban); Longaville (Sh.–Mészöly D.: Lóvátett lovagok); Le Beau (Sh.: Ahogy tetszik). F.R. Thomas: Nyolc nő; Gelman: Ketten a padon; Huszka J.: Mária főhadnagy; Erkel F.: Bánk bán.