# Halász Péter

(Bp., 1944– ): rendező, színész. 1962–1969 között az Universitas Együttes tagja. 1969-ben megszervezte a Kassák Ház Stúdiót, amely betiltása után (1972) magánlakásban folytatta tevékenységét. 1976-ban az együttes egy részével kivándorolt – Nyugat-Európa, Egyesült Államok –, és megalakították a Squat Theatre-t. Ebből 1985-ben kiválva létrehozta a Love Theatre-t. 1992 óta ismét rendez Mo.-on. Az avantgárd színjátszás egyik legjellegzetesebb képviselője. F.R. A skanzen gyilkosai; Andy Warhol utolsó szerelme; Ő, aki valaha a sisakkészítő gyönyörű felesége volt; A kínai, avagy ahogy a Katona József Színház színészei megpróbálják színre vinni A csodálatos mandarint. – Ir. Színház, 1991/10–11. sz.