# Halasi Gyula; Hack

(Salgótarján, 1916. dec. 23.– Nagyvárad, 1989. szept. 5.): színész. 1937–1941 között a szegedi Városi Színház, 1941-től 1977-ig, nyugdíjazásáig a nagyváradi színház tagja volt. Több száz főszerepet játszott el, főleg drámai és vígjátéki figurákat, lírai hősöket és intrikusokat, valamint a legváltozatosabb karakterszerepeket. Legnagyobb sikereit a drámai hősszerepekben aratta. Kitűnően tudott kapcsolatot teremteni a nézőkkel. F.Sz. Ásvay Zoltán (Harsányi Zs.: A bolond Ásvayné); Biberach (Katona J.: Bánk bán); Posa (Schiller: Don Carlos); Karandisev (Osztrovszkij: A hozomány nélküli lány); George (Steinbeck: Egerek és emberek). Möbius (Dürrenmatt: A fizikusok); Kopjáss (Móricz Zs.: Rokonok); Clausen (Hauptmann: Naplemente előtt).