# Benedek András

(Bp., 1913. jún. 21.– ): dramaturg, színikritikus, műfordító. 1936-ban a Pázmány Péter Tudományegyetem magyar–francia szakán bölcsészdoktori oklevelet szerzett. 1937-től 1945-ig az Egyetemi Könyvtárban dolgozott. 1945-től a Nemzeti Színház dramaturgja. Különböző lapokban publikált, elsősorban színházi tárgyú cikkeket, színikritikákat. Több drámát írt és fordított. F.M. Színházi dramaturgia nézőknek (1975); Színházi műhelytitkok (1985). Drámái: Ikaros (1941); Mesebeli János (1946); Csudakarikás (1955); A Noszty fiú esete Tóth Marival (Karinthy F.-cel, 1958). Fordításai: Sartre: A tisztességtudó utcalány (1947); Miller: Édes fiaim (1948); Osborne: A ripacs (1958).