# Belényi Ferenc

(Kolozsvár, 1927. dec. 28.–Nagyvárad, 1988. nov. 8.): színész. 1951–1953 között a kolozsvári opera kórusában énekelt. 1953-ban Nagyváradra szerződött, elvégezte a Népi Művészeti Iskola énekszakát. Operettekben és prózai darabokban egyaránt szerepelt. Nyalka legényeket, kedélyes figurákat alakított. F.Sz. Peti (Szigligeti E.: A cigány); Bolha Pista (Móricz Zs.: Úri muri); Bese Tamás (Kós K.: Budai Nagy Antal).