# Sallai Kornélia

(Pörtschach, 1919. aug. 2.– ): színésznő. A SzAk-n 1940-ben kapott oklevelet. A Kolozsvári Nemzeti Színházhoz szerződött, amelynek 1944-ig volt tagja. 1946-tól 1949-ig a Nemzeti, 1949–1956 között az Ifjúsági, 1957-től 1974-ig, nyugdíjazásáig, az Állami Déryné Színház művésznője volt. Drámai alkatú színésznő. Több filmben is szerepelt. Jászai Mari-díjas (1964). F.Sz. Gertrudis (Katona J.: Bánk bán); Elektra (Bornemisza P.–Móricz Zs.: Magyar Elektra); Mirigy (Vörösmarty M.: Csongor és Tünde); Bernarda (García Lorca: Bernarda Alba háza); Dajka (Sh.: Rómeó és Júlia); Kata (Sh.: A makrancos hölgy); Aragóniai Katalin (Sh.: VIII. Henrik).