# Mizsei Mari

(?–?, 1911. dec. 19.): énekesnő (szoprán). Apja a Nemzeti Színház orvosa volt. A milánói Francesco Lampetinél tanult énekelni. 1859 aug.-ában Gilda (Verdi: Rigoletto) szerepében mutatkozott be a Nemzeti Színházban. Az év végén már Merina Maria néven Saluzzoban, majd Milánóban és Genovában énekelt. 1861-ben vendégként ismét fellépett Pesten, ősszel Debrecenben és Aradon játszott. Ezt követően ismét külföldre ment, majd 1863-ban hazatért. Fordítása: Az ál-jó emberek (Barrière–Capenoen, bem. Kassa, 1868). F.Sz. Fiorina (Pedrotti); Amina (Bellini: Az alvajáró); Lammermoori Lucia (Donizetti); Erzsébet (Donizetti: Robert Devereux); Gemma di Vergy (Donizetti).