# Bagó László

(Bp., 1925. júl. 28.– ): színész. A SzAk-a 1950-ben szerzett színészdiplomát. Egy évre a Honvéd Színházba szerződött. 1951-től 1963-ig a Nemzeti Színház tagja. 1963–66-ban a kaposvári, 1966–69-ben a pécsi, 1969–1983 között a szegedi társulatnál volt szerződésben. 1983–1986 között Zalaegerszegen, 1988 óta nyugdíjasként a Szegedi Nemzeti Színházban játszik. 1952-től 1954-ig színészmesterséget tanított a SzAk-n. Kaposvárott és Pécsett rendezett is, főként operettet és zenés játékokat. F.Sz. Dr. Sárkány (Molnár F.: A doktor úr); Mignon atya (Whiting: Az ördögök). F.R. Ida regénye (Török R.); Mágnás Miska (Szirmai J.).