# Olasz Etelka

(Szentes, 1956. dec. 21.– ): bábszínész. 1975-ben végzett a Huszonötödik Színház stúdiójában, majd 1977–1979 között a Bábstúdióban tanult. 1981-ig az Állami Bábszínházban dolgozott, majd 1984–86-ban az Arany János Színház tagja volt. Azóta kisebb műsorokban, televízióban lép fel. Megalapította a Pitypang Színpadot, ahol zenés és prózai mesejátékokat adnak elő. 1992-től a kecskeméti Ciróka Bábszínházban rendszeresen szerepel vendégként. F.Sz. Cili (Kapecz Zs.–Pataki I.: Tündér a padláson); Ténferus (Tamási Á.: Szegény ördög).