# Csengery Aladár; Dsida

(Bp., 1911. júl. 30.–Győr, 1986. okt. 6.): színész. 1933-ban a kolozsvári Thália Színháznál kezdte pályáját, majd a kolozsvári Nemzeti Színház tagja lett. Táncoskomikusként szerződtették Debrecenbe 1944-ben, ahol 1947-ig játszott. 1947-ben a Pécsi Nemzeti Színház, majd 1951-ben a győri Kisfaludy Színház tagja lett, ahol haláláig szerepelt. Főként komikus és karakterszerepeket alakított. F.Sz. Napóleon (Sardou: A szókimondó asszonyság); A francia király (Kacsoh P.: János vitéz); Miska (Kálmán I.: A csárdáskirálynő); Melhett ezredes (Shaffer: Játék a sötétben); Szvisztunov (Gogol: A revizor); Loriot (Hervé: Nebáncsvirág).