# Nagy György

(Bp., 1905. márc. 5.–Horka-Kópháza, 1945. jan. 8.): színész, újságíró, író. A Színházi Élet c. lap munkatársaként kezdte pályáját, a SzAk-t 1927-ben végezte el. A Vígszínházban (1927–1928, 1931–32), a szegedi színházban (1928–1931), a Belvárosi és Művész Színházban (1932–1939) játszott. 1940-től az OMIKE művésze volt. Intellektuális szerepeket, értelmiségi figurákat formált meg. Regényeket írt, festett is. Munkaszolgálatosként halt meg. F.Sz. Stogumber káplán (Shaw: Szent Johanna); Dr. Silberfuchs (Meller R.: Irja hadnagy); Tanár úr (Hevesi S.: Bűvészinas).