# Bálint Ágnes

(Adony, 1922. okt. 23.– ): író, dramaturg. A m. gyermekek legkedvesebb bábfiguráinak és mesesorozatainak írója. Első mesekönyvei 1941–42-ben jelentek meg. 1951–58-ban külkereskedelmi dolgozó. 1958-ban került a Magyar Televízióhoz, ahol 1965–1986 között főmunkatárs volt. Az ő nevéhez fűződik a televízió népszerű esti meseműsora és a Kuckó c. gyermekműsor (1967). Könyvei külföldön – NSZK, Szovjetunió, Csehszlovákia, Lengyelország – is megjelentek. Írásait a Magyar Rádióban is rendszeresen közli. József Attila-díjas (1975). F.M. Az elvarázsolt egérkisasszony (1979); Mi újság a Futrinka utcában? (1966); Szeleburdi család (1966); Megint Mazsola (1966); Mazsola és Tádé (1971); Frakk, a macskák réme (1973); Egy egér naplója (1983); Én vagyok a Tévémaci (1983); Micsoda pók a vízipók (1985).