# Egri László

(Debrecen, 1954. jún. 29.– ): énekes (bariton). 1980-ban végezte el a Zak operaszakát. 1980–89-ben a Szegedi Nemzeti Színház magánénekese, 1989–91-ben a Miskolci Nemzeti Színház színésze, majd 1991-től a Pécsi Nemzeti Színház magánénekese. Sikerrel alakítja a Verdi, Puccini, Donizetti operák, valamint a Kálmán Imre, Lehár Ferenc, Huszka Jenő operettek bariton szerepeit. F.Sz. Guglielmo (Mozart: Così fan tutte); Escamillo (Bizet: Carmen); Béni (Ránki Gy.: Pomádé király).