# Margitszigeti Színkör

(1918–1919): Bp.-en, a Margitszigeten 1918. máj. 18-án nyílt nyári színház. Ig.-ja Bródy István volt. 1918. júl. 12-től Margitszigeti Színház néven még a szigeten, 1919. márc. 16-tól máj. 22-ig Margit Színház néven a Budapesti Színházban, máj. 23-tól aug. 3-ig pedig ismét a Margitszigeten játszott. Legnagyobb sikerét Ascher Hejuhaja báró c. operettjével aratta. A margitszigeti épületet 1919. nov. 19-én lebontották.