# László Margit

(Kolozsvár, 1931. márc. 17.– ): énekesnő (szoprán). Kezdetben zongorázni tanult a kolozsvári Állami Konzervatóriumban. 1951-től 1953-ig magánúton folytatta énektanulmányait Koranek Jánosné, majd dr. Sipos Jenő irányításával. 1953-ban Gilda (Verdi: Rigoletto) szerepében debütált az Operaházban. 1953–1986 között az Operaház magánénekese, lírai szoprán szerepkörben. Legemlékezetesebb fellépései Mozart operáihoz fűződnek, három évtizeden át a társ. vezető Mozart-énekesnője volt, aki lírai és szubrett szerepekben egyaránt nagy sikereket aratott. Rendkívüli muzikalitás, fölényes technikai tudás, kiváló színészi készség, humor jellemezték alakításait, amelyekben a líraiság dominált. Oratórium- és hangversenyénekesként is kiemelkedően sikeres volt. Európa-szerte vendégszerepelt. Számos Hungaroton-felvételen működik közre. Liszt Ferenc-díjas (1961), érdemes művész (1973) és kiváló művész (1981). F.Sz. Drusilla (Monteverdi: Poppea megkoronázása); Euridice (Gluck: Orfeusz és Euridiké); Blonde, Konstanza (Mozart: Szöktetés a szerájból); Susanna, Grófné (Mozart: Figaro házassága); Pamina (Mozart: A varázsfuvola); Norina (Donizetti: Don Pasquale); Micaela (Bizet: Carmen); Adél (ifj. J. Strauss: A denevér).

LÁSZLÓ MARGIT– Serafina (Donizetti: Csengő)