# Balogh Árpád

(Nagyszombat, 1857–Zalaletenye, 1925. febr. 14.): színész, színigazgató. Balogh Alajos fia. Gyerekként 1863-ban apja és Mátrai István társ.-ban, 1864-ben apjánál szerepelt. Lírai szerelmes és drámai szerepeket alakított, rend. is volt. F.Sz. Bánk bán (Katona J.).

M.A. 1872: Kétszery József; 1873–85: Balogh Alajos. Igazgatóként: 1885: Szombathely; 1886–88: Baja; 1888: Nagyatád; 1889: Rozsnyó; 1890: Muraszombat; 1891–93: Nagyatád; 1893: Beregszász; 1894: Munkács; 1895: Zalaegerszeg; 1896: Hajdúnánás; 1901: Békéscsaba.