# Érckövy László

(Arad, 1900. jún. 20.–?): színész. Palágyi Lajos indította el pályáján, amelyet Szegeden kezdett 1922-ben. 1923-tól a fővárosban, főként a Városi Színházban játszott. Több kabaréban fellépett, 1930-ban tagja volt a Bethlen téri Színpadnak, 1941-től az OMIKE-nek, 1947-től a Kamara Varietének. Nagyszerű komikus volt. F.Sz. Plumpudding (Huszka J.: Bob herceg); Tihamér (Engel–Stein: Asszonykám); Ferke (Csepreghy F.: A sárga csikó); Celestin (Hervé: Nebáncsvirág).