# Kreutzer-Theater

(1794–1804): a magyarul krajcáros komédiának nevezett nyári deszkaszínház Pesten, a Váci-kapu környékén, a mai Vörösmarty tér helyén állt. Benne színházi produkciókat, zenés komédiákat és bohózatokat, pantomimeket és táncjátékokat adtak elő, német nyelven. A Kreutzer-Theater volt a Kasperl-figurának, a bécsi népszínpad vásári hősének pesti játszóhelye, a bemutatott 388 előadásból közel 150-nek volt szereplője; Franz Stöger alakította. – Ir. Belitska-Scholtz H.–Somorjai O.: Das Kreutzer-Theater in Pest, 1794–1804 (Wien, 1988)