# Láng Móric

(Miskolc, 1824. szept. 21.–Nyírbátor, 1875. okt. 24.): színész, drámaíró. Láng Lajos és Csepreghy Anna fia. 1828-ban gyermekszínész Pesten, majd szüleivel együtt vándorolt. 1848-ban honvédnek állt, 1849-ben a branyiszkói csatában megsebesült. Ezután már csak rövid időre tért vissza a színpadra, 1851-ben a debrecen–nagyváradi társ. ügyelője és segédszínésze. Később hivatalnokként élt és dolgozott. Baleset okozta halálát. Különböző szerepkörhöz tartozó figurákat játszott. Írt egy eredeti bohózatot is: A szerelem vadrózsái címmel. F.Sz. Tüzes Antal (Donizetti–Szerdahelyi J.: Marcsa, az ezred leánya); Piros Márton (Szigligeti E.: A jegygyűrű); Belloflor (Bayard–Dumanoir: Charlotte kapitány).