# rockopera

könnyűzenei színjátéktípus. Az 1960-as évek második felében alakult ki. Első jellegzetes alkotása a Tommy the Who (1967) volt. A műfaj a nem-színpadi koncept-albumból fejlődött ki. Dramaturgiája eltér a hagyományos operáétól, mert lazán összefűzött dalok sorozatára épül. Sajátos rokona a rock-musical, amely a musical szerkezetében alkalmaz rock-muzsikát. Példái a Hair (1967), a Jesus Christ Superstar (1971), az Evita (1978). A magyar rockopera körébe tartozik pl. a Sztárcsinálók (1981), a Dorian Gray arcképe (1989), Várkonyi Mátyás munkái.