# Fehér Artúr

(Bp., 1886. v. 1887. jan. 22.–?): színész, előadóművész. Az Országos Színészegyesület színiiskoláját 1907-ben végezte el. 1907–08-ban Aradon, 1908–09-ben Szabó Ferenc társ.-ában, 1909–10-ben a Városligeti Színkörben, 1911-től a Népoperában, 1914–1919 között a Vígszínházban játszott. Ezután áttért az előadóművészi pályára. Kezdetben jellemszínész, később énekes színész volt, majd szerepköre tovább bővült. Előadóként egyéni stílusú interpretációival aratott sikert. Járt Bécsben, Berlinben, Párizsban, ahol m. és német nyelvű előadóesteket rendezett. Mo.-on Fehér szólaltatta meg először a héber költőket. F.Sz. Fogházőr (ifj. J. Strauss: A denevér); Ocskay (Herczeg F.: Ocskay brigadéros); Szakaszvezető (Kálmán I.: Tatárjárás).