# Somody Kálmán, ifj.

(Bp., 1943. jan. 7.– ): színész. 1963-ban az Állami Déryné Színházban kezdte pályáját. 1970-től a Pécsi Nemzeti, 1975-től a 25. Színházban, 1978–79-ben a debreceni Csokonai, 1979-től 1986-ig a szolnoki Szigligeti, 1986–87-ben a Békés Megyei Jókai Színházban, 1987–88-ban ismét Debrecenben játszott. 1988–1990 között egy művelődési ház ig.-ja volt. 1990-től a Szabad Demokraták Szövetsége aktív politikusaként, önkormányzati képviselőjeként tevékenykedik, és szerepekre szerződik: 1992-ben a veszprémi Petőfi, 1993-ban a Katona József Színház Kamrájában lépett fel. F.Sz. Don Carlos (Schiller); Balga (Vörösmarty M.: Csongor és Tünde); Vastag Balázs (Görgey G.: Fejek Ferdinándnak).