# Varga Vilmos

(Hegyközkovácsi, 1936. dec. 9.– ): színész. A marosvásárhelyi Szentgyörgyi István Színművészeti Intézetben tanult 1954–1958 között. A temesvári Állami Magyar Színházhoz szerződött, ahol tíz éven át főszerepeket játszott. 1969-től a nagyváradi Állami Színház m. tagozatának tagja. 1983–1985 között elvégezte a bukaresti Színház- és Filmművészeti Főiskola posztgraduális rend.-i szakát. Alakításait világos dikció, egyénien tagolt szövegmondás, plasztikus játék jellemzi. Népszerű és hatásos szavalóestjeivel gyakran szerepelt Erdély és Mo. különböző városaiban, sőt más országokban is. F.Sz. Teodoro (Lope de Vega: A kertész kutyája); Lucifer (Madách I.: Az ember tragédiája); Nyil (Gorkij: Kispolgárok); Val Xavier (Williams: Orpheusz alászáll); Arnolphe (Molière: A nők iskolája). F.R. Csehov: Ványa bácsi; Karinthy Fr.: Holnap reggel; Csurka I.: Eredeti helyszín; Sütő A.: Vidám sirató egy bolyongó porszemért. Előadóestjei: Maszek-ballada; Ady Endre; Én, François Villon.