# Hollós Melitta

(Bp., 1910. ápr. 29.– ): színésznő. A SzAk-n 1931-ben végzett. 1932-ben Alapi Nándor Országos Kamara Színházában, majd a Vígszínházban játszott. 1936-tól a Bethlen téri Színház, 1938-tól 1941-ig a Független Színpad tagja, ahol játszott Csokonai Vitéz Mihály Tempefői és Karnyóné, Berzsenyi Dániel Napóleon c. darabjaiban. 1942–43-ban a Nagymező u.-i Vidám Színház tagja. 1946-tól a Madách Színház, 1951–1970 között a Vidám Színpad tagja volt. Kiváló komikai képességekkel rendelkező, mindig hiteles alakításokat nyújtó művésznő. F.Sz. Bárnő (Boross E.: Forgószél); Heléna (Sh.: Szentivánéji álom); Anya (Polgár T.–Fényes Sz.: A sziget rózsái); Regina (Tamási Á.: Énekes madár); Marosiné (Molnár F.: A doktor úr).