# Ditrói Puskás Béla

(Tövis, 1908. dec. 22.–Kolozsvár, 1966. ápr. 1.): színész. 1927-ben lépett színpadra Kolozsvárott. Évtizedeken át operettszerepeket játszott. Jellemformáló tehetségére csak a negyvenes évek végétől figyeltek fel a rend.-k. Kiváló karakterszínész volt, a sima modorú, csúszó-mászó, dörgölődző figurákat igen változatos eszközökkel elevenítette meg. F.Sz. Szemjonovics (Ivanov: Páncélvonat); Vászonárus (Fazekas M.–Móricz Zs.: Ludas Matyi); Kardos (Háy Gy.: Az élet hídja); Fabio (Lope de Vega: A kertész kutyája).