# Mécs Károly

(Bp., 1936. jan. 10.– ): színész. 1961-ben végezte el a SzAk-t. Már 1958-tól szerepelt a Nemzeti Színházban, 1960-tól a Petőfi, 1961–1963 között a Szegedi Nemzeti Színházban játszott. 1963-tól a Thália, ill. az Arizona Színház, jelenleg a Művész Színház tagja. Klasszikus és modern darabok, tragédiák és színművek hős-, ill. szerelmes szerepeit alakítja. Könnyed, természetes szerepformálás, kellemes orgánum jellemzi. Jászai Mari-díjas (1970), érdemes művész (1977). F.Sz. Joó Laci (Darvas J.: Kormos ég); Rómeó (Sh.: Rómeó és Júlia); Ifj. Nagy (Bródy S.: A tanítónő); Dudgeon Richárd (Shaw: Az ördög cimborája); Marchbanks (Shaw: Candida); Britannicus (Racine); Görgey (Illyés Gy.: Fáklyaláng); Don Juan (Ö. von Horváth: Don Juan utolsó kalandja); Robert (Salacrou: Túltisztességes hölgy).

MÉCS KÁROLY – A mesélő (Tolsztoj: Háború és béke)