# Gruber Hugó

(Bp., 1938. máj. 20.– ): bábszínész. 1954-től amatőr bábjátékos. 1961-ben szerződött az Állami Bábszínházhoz. 1964-ben elvégezte a Bábstúdiót. 1992-ben a Budapest Bábszínház tagja lett. Széles skálájú karakterszínész. Jászai Mari-díjas (1990). F.Sz. I. csavargó (Bartók B.: A csodálatos mandarin); Viktor bácsi (Fehér K.: Kaland a Tigris bolygón); Cirkuszigazgató (Tersánszky J. J.–Kardos G. Gy.: Misi Mókus vándorúton); András bácsi (Gabbe–Tóthfalusi I.: Hamupipőke); Trinculo (Sh.: A vihar); Akela (Kipling–Balogh G.: A dzsungel könyve).