# Surányi Imre

(Bp., 1927. aug. 10.– ): színész. A SzAk-n 1948-ban szerzett oklevelet. Egy évre a Szegedi Nemzeti Színházhoz szerződött. A következő évadot a Bányász Színháznál töltötte, majd 1950–52-ben a Magyar Rádiónál dolgozott. 1952–1954 között A Magyar Néphadsereg Színháza tagja volt. 1954–56-ban az Ifjúsági, 1956–57-ben az Állami Faluszínház, 1957–1958 között a kecskeméti Katona József, 1958-tól 1965-ig a József Attila Színház művésze volt. 1965 óta a Pannónia Szinkron Stúdióban dolgozik. F.Sz. Kántor János (Kodolányi J.: Földindulás); Kolja (Rozov: Boldogság, merre vagy?); Misa (Rozov: Felnőnek a gyerekek); Mityka (Rozov: Udvarol a gyerek); Szerzetes (Anouilh: Becket, vagy az Isten becsülete).