# Dráfi Mátyás

(Galánta, 1942. nov. 17.– ): színész, színházigazgató. 1965-ben szerzett diplomát a pozsonyi Színművészeti Főiskolán. 1959-től néhány év kihagyásával a komáromi Magyar Területi Színház vezető színésze, 1969-től 1971-ig ig.-ja is. A nagy hősök egész sorát játszotta el. Kellemes bariton hangja és kulturált színpadi beszéde segíti színvonalas alakításait. Érdemes művész (1985). F.Sz. Husz János, Zsizska (Háy Gy.: Isten, császár, paraszt); Lucifer (Madách I.: Az ember tragédiája); Othello (Sh.); Coriolanus (Sh.); Tiborc (Katona J.: Bánk bán); Peachum (Brecht–Weill: Koldusopera).

DRÁFI MÁTYÁS – Othello (Sh.)