# Ábrahám Irén

(Kikinda, 1949. okt. 31.– ): színésznő. Műkedvelő, színészgyakornok volt a szabadkai színházban, amikor beiratkozott a marosvásárhelyi Szentgyörgyi István Színművészeti Intézetbe, ahol Csorba András osztályában szerzett oklevelet 1975-ben. Ekkor visszatért Szabadkára, majd 1977-től az Újvidéki Színház tagja volt. Néhányszor fellépett a Tanyaszínház előadásain. Drámai szerepek megformálója. F.Sz. Zília (Heltai J.: A néma levente); Martirio (García Lorca: Bernarda Alba háza); Natasa Ivanovna (Csehov: Három nővér); Kristin (Strindberg: Júlia kisasszony); Varja (Csehov: Cseresznyéskert); Kata (Vlaho Stulli: Nagyszájú Kata); Madame (Genet: Cselédek); Családanya (Kao Hszing-csi-en: A buszmegálló).

ÁBRAHÁM IRÉN (Majtényi Mihály: Harmadik ablak)