# Szalay-Kocsis Ilona

(Kolozsvár, 1927. jún. 21.– ): színésznő. A kolozsvári Magyar Művészeti Intézetben végzett 1950-ben. 1984-ig, nyugdíjazásáig a kolozsvári Állami Magyar Színház művésznője volt. Változatos színészi eszközökkel elevenítette meg a klasszikus alkotások, középfajú drámák és népszínművek talpraesett nőalakjait. F.Sz. Ilma (Vörösmarty M.: Csongor és Tünde); Dorine (Molière: Tartuffe); Erzsi (Szigligeti E.: Liliomfi); Hajdúné (Barta L.: Zsuzsi).