# Pavlánszky Edina

(Bp., 1916. febr. 13.– ): énekesnő (szoprán). Szilágyi Erzsébet (Erkel F.: Hunyadi László) szerepében debütált az Operaházban 1946-ban. Koloratúrénekesként rövid, de nagy sikerű pályát futott be, majd további működése során, 1972-ig karakterszerepeket alakított. Az Operaház egy.-ével számos vendégjátékon vett részt. F.Sz. Rosina (Rossini: A szevillai borbély); Oscar (Verdi: Az álarcosbál); Musette (Puccini: Bohémélet).