# Hegedűs Ferenc

(Szabadka, 1856. máj. 16.–Bp., 1929. aug. 3.): énekes (basszus). Vidéki társ.-ok – Várnay Fábián, Csóka Sándor – tagjaként kezdte pályáját, énekelt Kassán, majd Kolozsvárott 1884–86-ban. 1886. szept. 9-én Bartolo (Rossini: A szevillai borbély) szerepében vendégként mutatkozott be az Operaházban, amely 1887. jún.-ban szerződtette. Kőszeghy Károly buffo-basszus szerepkörét vette át. Rendkívüli népszerűségét elsősorban kiváló játékával, pompás jellemformálásával érte el. Fél évszázados pályafutás után 1925-ben az intézmény örökös tagjaként búcsúzott a színpadtól. F.Sz. Masetto (Mozart: Don Giovanni); Frosch (ifj. J. Strauss: A denevér); Papageno (Mozart: A varázsfuvola); Beckmesser (Wagner: A nürnbergi mesterdalnokok); Sekrestyés (Puccini: Tosca).