# Rajkay Friebeisz István

(Vác, 1822. ?–Bp., 1890. febr. 8.): jogász, író, fordító, szerkesztő. 1869-ben Lenhardt Edével megalapította, majd igazgatta az Első magyar Színházi ügynökséget, mely a darabok előadási jogát, a színészek szerződéseit közvetítette. 1871–90 között szerkesztette A Színpad c. szaklapot. Ő vetette föl elsőnek a színészegyesület és az orsz. színészi nyugdíjintézet eszméjét. F.M. Miatyánk Isten, Hasznos orvosság, Cancan a törvényszék előtt. Számos színművet ültetett át magyarra, fontosabb közülük a Bem hadjárata az oroszok ellen, mely a Budai Népszínházban 1868–69-ben több mint 70 előadást ért meg. Röpirata: Valami a magyar vidéki színészetről, 1869–81.