# Kelen Péter

(Bp., 1950. júl. 27.– ): énekes (tenor). 1972-ben lett az Operaház ösztöndíjas magánénekese, majd 1973-tól magánénekese. Lírai-hőstenor szerepekben rendszeresen fellép Nyugat-Európa operaszínpadain. Többször vendégszerepelt a milánói Scalában, valamint a bécsi Staatsoperben. Oratóriuménekesként is elismert. 1981-ben érdemes, 1989-ben kiváló művész c. tüntették ki. F.Sz. Edgar (Donizetti: Lammermoori Lucia); Don José (Bizet: Carmen); Don Carlos (Verdi); Alfréd (Verdi: Traviata); Lenszkij (Csajkovszkij: Anyegin); Faust (Gounod).