# Kerényi Imre

(Csopak, 1943. szept. 28.– ): rendező, színházigazgató. A SzAk rendezőszakának elvégzése után 1966-ban a Madách Színházhoz szerződött. 1978-tól a szolnoki Szigligeti Színház ig.-főrendezője, 1980-tól a Népszínház, 1983-tól a Nemzeti Színház rendezője. 1989 óta a Madách Színház ig.-ja. 1969-től tanít a SzAk-on. Rendezéseiben a felismert és felvállalt időszerű mondanivaló szolgálata nagy szakmai felkészültséggel párosul. Jászai Mari-díjas (1977), érdemes (1981) és kiváló művész (1989, nem fogadta el). F.R. Fejes E.: Vonó Ignác; Sh.: Tévedések vígjátéka; Templom-téri játékok (Szentendre); Balogh E.–Kerényi I.: Csíksomlyói passió; Dürrenmatt: János király; Szörényi L.–Bródy J.: István, a király; Fehér Anna; Sh.: II. Richárd; Kacsoh P.: János vitéz; Sh.: V. Henrik; Krleža–Belović: Terézvári garnizon; Sh.: Lear király.

KERÉNYI IMRE