# Mihályi Ferenc

(Győr, 1858.–Bp., 1942. ápr. 8.): énekes (bariton), operarendező. Bellovics Imre növendékeként, hangversenyénekesként kezdte pályáját. 1893-tól az Operaház szerződtette, ahol 1917-ig énekes, 1915–1925 között kis megszakítással az intézmény főrendezője volt. 1923-ban örökös tag lett. 1919-től a Nemzeti Zenede tanáraként az operai színjátékot oktatta. F.Sz. Baal-Hanan (Goldmark K.: Sába királynője); Silvio (Leoncavallo: Bajazzók); Wolfram (Wagner: Tannhäuser); Figaro (Rossini: A szevillai borbély). F.R. Puccini: Angelica nővér, A köpeny, Gianni Schicchi (1922, bem.).