# Fehér Tibor

(Nagyvárad, 1921. márc. 24.–Miskolc, 1984. aug. 30.): színész. Pályáját 1938-ban kezdte Aradon, majd több vidéki színházban játszott. 1947-től haláláig a Miskolci Nemzeti Színház tagja volt, 1981-től nyugdíjasként. Táncoskomikus és buffo szerepeket alakított nagy sikerrel. Fanyar bölcsességgel megformált karakterszerepek is fűződtek nevéhez. 1959-ben Jászai Mari-díjat, 1978-ban érdemes művész kitüntetést kapott. A Miskolci Nemzeti Színház örökös tagja. Rendezéssel is foglalkozott. F.Sz. Blind, Frosch (ifj. J. Strauss: A denevér); Tigris Brown (Brecht–Weill: Koldusopera); Svejk (Hašek–Burian); Puzsér (Molnár F.: Doktor úr); Böffen Tóbiás (Sh.: Vízkereszt, vagy amit akartok); Falstaff (Sh.: A windsori víg nők); Mujkó (Huszka J.: Gül Baba); Bódog (Szakonyi K.: Adáshiba); Szorin (Csehov: Sirály); Csebutikin (Csehov: Három nővér). F.R. Hervé: Nebáncsvirág; Haán E.–Szekeres I.: Mesefa virága.