# Dévits Imre

(Kishegyes, 1922. febr. 4.–Szabadka, 1971. dec. 31.): színházigazgató, tanár és társadalompolitikus. 1960-tól 1968-ig a Szabadkai Népszínház m. tagozatának ig.-ja. 1968–1970-ig minisztériumi előadó volt a szerb kulturális minisztériumban, majd 1970-től haláláig a szabadkai színház főig.-ja. Kiváló szervezői érdeme, hogy modern stílusú, korszerű műsort játszó egy.-et alakított ki. Igazgatása alatt került színre Madách Imre: Az ember tragédiája, Katona József: Bánk bán, ősbemutatóként Háy Gyula: Isten, császár, paraszt c. műve. A modern drámaírók közül Mrożek, Dürrenmatt, Frisch, Camus, Behan, Örkény István kapott helyet a műsorban, Bertolt Brecht művei kerültek a közönség elé. Az operett mellett meghonosította a musicalt, segítette a rendezői-írói műhelymunkát. A sikerek nyomán a szabadkai előadásokat beválogatták a jugoszláv színházi fesztiválok műsorába. A színházban színészképző stúdiót szervezett, majd elérte, hogy a jugoszláviai m. fiatalok a bp.-i főiskolán tanulhassanak. Igazgatása alatt ment mo.-i és romániai vendégjátékra az együttes. Ismert m. színészek – Latinovits Zoltán, Sinkovits Imre, Mezei Mária, Psota Irén, Kiss Manyi stb. – vendégszerepeltek a szabadkai előadásokban. Mo.-i rendezőket is foglalkoztattak. – Ir. D. I.-ről (Létünk, Újvidék, 1972/3–4.).