# Marton László

(Bp., 1943. jan. 6.– ): rendező, színházigazgató. A SzAk rendező tanszakának elvégzése után 1968-ban kezdte a pályát a Vígszínházban. 1979–1985 között főrend., 1987-től a Vígszínház ig. főrend.-je. Tanít a SzAk-n, és külföldön is, Finnországban, Kanadában, Londonban. Vendégrendezőként többször dolgozott Helsinkiben, Louisville-ben (USA), Tel-Avivban, Kanadában, Németországban. 1990-től a londoni Guildhall School of Music and Drama tiszteletbeli tagja. Színházvezetőként a régi vígszínházi hagyományok folytatására törekszik. A közönség számára vonzó műsorpolitikát alakított ki. Klasszikusokat, színműveket, újabban zenés darabokat, musicaleket is műsorra tűz. Rendezéseit is e sokszínűség jellemzi. Érdemes (1975, 1984) és kiváló művész (1990). F.R. Feydeau: Bolha a fülbe; Déry T.–Presser G.: Képzelt riport egy amerikai popfesztiválról; Molière: A nők iskolája; Hernádi Gy.: Királyi vadászat; Fejes E.: Jó estét nyár, jó estét szerelem; Kleist: Homburg hercege; Bulgakov: Őfelsége komédiása; Szörényi L.–Bródy J.–Sarkadi I.: Kőmíves Kelemen; Sh.: Szentivánéji álom; Presser G.–Sztevanovity D.–Horváth P.: A padlás; Sh.: III. Richárd; Spiró Gy.–Másik J.: Ahogy tesszük.

MARTON LÁSZLÓ