# Kiss János

(Bp., 1959. aug. 13.– ): táncos, balettigazgató. Balettművész diplomáját 1979-ben kapta meg az ÁBI-ben. A Győri Balett egyik alapító tagja, vezető magántáncosa, 1991-től ig.-ja. Tiszta, klasszikus technikájú szólista, aki Markó Iván műveinek majdnem minden főszerepét eltáncolta. 1991-től részt vesz a kollektív koreográfiai alkotómunkában is: Árpádházi Szent Margit legendája, Gulliver úr utazásai 2. felvonása. Liszt Ferenc-díjas (1985). F.Sz. A Nap (Markó I.: A Nap szerettei); Király (Markó I.: Az igazság pillanata); Arany álarcos, Mephisztó (Markó I.: Don Juan árnyéka rajtunk); Mars (Markó I.: Izzó planéták); Minotaurusz (Markó I.: Totem); Keresztelő (Markó I.: Jézus, az ember fia); Mandarin (Markó I.: A csodálatos mandarin).

KISS JÁNOS – Bombicz Barbarával (Menuhin–Shankar–Markó I.: Az ígéret földje)