# Bay Gyula

(Nagyrábé, 1926. márc. 19.– ): színész. 1948–1952 között a Szegedi Nemzeti, a Budapesti Nemzeti, a Miskolci Nemzeti és a Pécsi Nemzeti Színházban játszott. 1953-ban a kecskeméti Katona József Színházhoz, 1957-ben a Petőfi, ill. a Jókai Színházhoz szerződött. 1960-tól 1986-ig a Madách Színház tagja volt. Pályáját bonvivánként kezdte, majd karakterszínészként vált ismertté. Színházi rendezőként is bemutatkozott. F.Sz. Bak Jóska (Földes M.: Mélyszántás); Petur, Biberach (Katona J.: Bánk bán). F.R. Szirmai A.: Mágnás Miska. Drámája: Konok emberek (1962).