# Bajza Viktória

(Szabadka, 1954. júl. 11.– ): színésznő. 1977-ben végzett a SzAk-n. Szerződése az Újvidéki Színházhoz szólította. 1979–82-ben a debreceni Csokonai, 1982-ben a kecskeméti Katona József Színházban játszott. 1983 óta a Madách Színház tagja. Az Újvidéki Színházban fiatal nők erőteljes drámai megjelenítésével aratott sikert. F.Sz. Irina (Csehov: Három nővér); Helga (Zorin: Varsói melódia); Maya (Fényes Sz.); Sally (Müller P.–Tolcsvay B.–Bródy J.: Doctor Herz); Chaja (Sobol: Getto).