# Sinkó László; Sinkovits

(1940. márc. 18.– ): színész. A SzAk elvégzése után 1962-ben a debreceni Csokonai Színházhoz szerződött. 1966-tól a Nemzeti Színház, 1982 óta a Katona József Színház tagja. 1970-től 1980-ig rendszeresen vendégszerepelt a kecskeméti Katona József Színházban. Tudatosan, nagy pontossággal formálja meg szerepeit. Számos tv-játék vezetőszerepét alakította. Jászai Mari-díjas (1972), érdemes (1982) és kiváló művész (1987). F.Sz. Trigorin (Csehov: Sirály); Valér (Molière: A fösvény); Feltaláló (Bulgakov: Iván, a rettentő); Jázon (Grillparzer: Medea); Oidipusz (Seneca); Odüsszeusz (Devecseri G.: Odüsszeusz szerelmei); Ábel (Sütő A.: Káin és Ábel); Ravelszki (Károlyi M.–Hubay M.: Én vagyok Ravelszki); Szakhmáry Zoltán (Móricz Zs.: Úri muri); Huber Vilmos (Füst M.: Boldogtalanok); Übü papa (Jarry: Übü király); Sosias (Kleist: Amphitryon); Dr. Schön (Wedekind: Lulu); Don Mateo Cardona (Valle-Inclán: Lárifári hadnagy felszarvazása); Bruscon (Bernhard: A színházcsináló).

SINKÓ LÁSZLÓ – Huber Vilmos (Füst M.: Boldogtalanok)