# Farkas Antal

(Öcsöd, 1922. jan. 1.– ): színész. A SzAk elvégzése után 1952-ben A Magyar Néphadsereg Színházának lett a tagja, közben egy évadot Pécsett töltött. 1955 óta ismét a Vígszínház művésze. Alkatából fakadóan elsősorban darabos, kemény figurákat jelenít meg. Gyakran filmezik. F.Sz. Engstrand (Ibsen: Kísértetek); Heinrich őrmester (Sartre: Altona foglyai); Szimeonov-Piscsik (Csehov: Cseresznyéskert); La Hire (Shaw: Szent Johanna).