# Tihanyi Vilmos

(Bp., 1882. ápr. 26.–Bp., 1962. nov.): színész, rendező. 1900-ban a Városligeti Színkörben kezdte pályáját, majd vidéki társ.-oknál játszott. 1909-től 1914-ig Kassán, 1914-től a buda–temesvári társ.-nál színész és rend. volt. 1920-tól a Revü, majd a Blaha Lujza Színház rend.-je, 1924-től 1932-ig, 1933–34-ben a Király Színház főrend.-je, 1936–37-ben a Kamara Színház főrend.-je, 1940–41-ben Kardos Géza társ.-ának rend.-je, 1942-től 1949-ig a Fővárosi Operettszínház főrend.-je volt. 1938-ban Amszterdamban rendezett. Számos nyári operettelőadás színrevitele is nevéhez fűződik. Elsősorban operettekben szerepelt. A korszak egyik legnépszerűbb operettrend.-je volt. F.Sz. Tschöll (Schubert–Berté: Három a kislány); Gróf Carreró (ifj. J. Strauss: A cigánybáró); A kormányzó (Jacobi V.: Sybill). F.R. Farkas I.: Túl a nagy Krivánon; Christiné: Fi-Fi; Huszka J.: Mária főhadnagy; Kálmán I.: A csárdáskirálynő.