# Császár Gyöngyi

(?, 1956. aug. 22.– ): színésznő. 1977–78-ban a 25. Színház stúdiójában, majd 1978-tól 1981-ig a Népszínház Stúdiójában tanult. A Szegedi Nemzeti Színház szerződtette 1981-ben, majd 1982-től 1986-ig a zalaegerszegi Hevesi Sándor Színház tagja volt. 1986 óta a szolnoki Szigligeti Színház művésznője. Karakterszerepeket és drámai hősnőket alakít. F.Sz. Júlia (Sh.: Rómeó és Júlia); Helena (Hubay M.: Túszszedők); Natasa (Csehov: Három nővér); Alphonsine (Jókai M.: A kőszívű ember fiai); Fela (Triana: Gyilkosok éjszakája); Olympia (Fábri P.–Gallai M.: Rinaldo Rinaldini).