# Kovács Imre

(Nagyvárad, 1919. máj. 5.– ): szervező, színházvezető. 1944 után a Magyar Repülés c. folyóirat szerkesztője volt. Színházi tevékenységét Latabár Kálmán országjáró brigádjánál kezdte, Pesten és vidéken 672 előadást szervezett meg. Produceri munkáját 1956 után Kaliforniában folytatta. Az ő irányításával mutatta be a Los Angeles-i Magyar Operettszínház Zerkovitz Béla Csókos asszony (1972), Eisemann Mihály: Egy csók, és más semmi (1973), Kálmán Imre: A csárdáskirálynő c. operettjeit. 1991-ben cikksorozatot írt a Los Angeles-i Új Világ c. lapban Hollywood híres magyarjairól.