# Ligeti István; Schönauer

(Győr, 1840–Győr, 1906. aug. 13.): színész. 1860-ban Hidassy Eleknél kezdte pályáját. A vidéki színészet minden nehézségével meg kellett küzdenie, de hű maradt a m. színészethez, pedig csábították német társ.-okhoz is tökéletes nyelvtudása miatt. Többször szerződött Debrecenbe, Miskolcra. 1891–1895 között Homokay László társ.-ánál játszott. 1900-ban ment nyugdíjba. F.Sz. Brankovics György (Erkel F.); Buzi (Abonyi L.: A betyár kendője); Dolgos (Tóth E.: Tolonc).

M.A. 1861: Debrecen; 1870: Eger; 1871: Nagyvárad, Vác, Marcali; 1872: kecskemét; 1873–75: Miskolc; 1876: Újvidék (?); 1878: Sümeg, Győr; 1879: Esztergom; 1882: Besztercebánya; 1883: Tasnád; 1886–87: Balassa Károly; 1888–89: Völgyi György; 1891–95: Homokay László; 1895: Jáni János; 1899: Zoltán Gyula.