# Hamvas József

(Pozsony, 1911. aug. 5.– ): vegyészmérnök, szerkesztő, színész. 1952-ben Ausztriából került Kanadába, Torontóba, ahol sokoldalú társadalmi tevékenységet fejtett ki a m. emigráció körében. Időnként fellépett a Kertész Sándor vezette Művész Színházban is. F.Sz. Az Úr hangja (Madách I.: Az ember tragédiája – oratórium-előadás); Az igazgató (Földes I.: Tüzek az éjszakában); Tábornok (Kálmán I.: A csárdáskirálynő); Báró Tarpataky (Zerkovitz B.: Csókos asszony); Giovanni (Pirandello: IV. Henrik).